CELEX: 22016D0518
Language: hr
Date: 2015-02-25 00:00:00
Title: Odluka Zajedničkog odbora EGP-a br. 30/2015 od 25. veljače 2015. o izmjeni Priloga XX. (Okoliš) Sporazumu o EGP-u [2016/518]

7.4.2016   
               
               
                  HR
               
               
                  Službeni list Europske unije
               
               
                  L 93/46
               
            ODLUKA ZAJEDNIČKOG ODBORA EGP-a
      br. 30/2015
      od 25. veljače 2015.
      o izmjeni Priloga XX. (Okoliš) Sporazumu o EGP-u [2016/518]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Provedbena odluka Komisije 2011/850/EU od 12. prosinca 2011. o utvrđivanju pravila za direktive 2004/107/EZ i 2008/50/EZ Europskog parlamenta i Vijeća u pogledu uzajamne razmjene informacija i izvješćivanja o kvaliteti zraka (1) treba se uključiti u Sporazum o EGP-u.
               
            
                  (2)
               
               
                  Provedbenom odlukom 2011/850/EU stavljaju se izvan snage odluke Komisije 2004/224/EZ (2) i 2004/461/EZ (3) koje su uključene u Sporazum o EGP-u i koje se stoga trebaju isključiti iz njega.
               
            
                  (3)
               
               
                  Prilog XX. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Prilog XX. Sporazumu o EGP-u mijenja se kako slijedi:
      
                  1.
               
               
                  Nakon točke 14.c (Direktiva 2008/50/EZ Europskog parlamenta i Vijeća) umeće se sljedeća točka:
                  
                              „14.ca.
                           
                           
                              
                                 32011 D 0850: Provedbena odluka Komisije 2011/850/EU od 12. prosinca 2011. o utvrđivanju pravila za direktive 2004/107/EZ i 2008/50/EZ Europskog parlamenta i Vijeća u pogledu uzajamne razmjene informacija i izvješćivanja o kvaliteti zraka (SL L 335, 17.12.2011., str. 86.).”
                           
                        
            
                  2.
               
               
                  Briše se tekst točke 21.ai (Odluka Komisije 2004/224/EZ) i točke 21.aj (Odluka Komisije 2004/461/EZ).
               
            Članak 2.
      Vjerodostojni su tekstovi Provedbene odluke 2011/850/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. veljače 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. veljače 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 335, 17.12.2011., str. 86.
      
      
         (2)  SL L 68, 6.3.2004., str. 27.
      
      
         (3)  SL L 156, 30.4.2004., str. 78.
      
      
         (*)  Ustavni zahtjevi nisu navedeni.